Marquise Goodwin

**Marquise Derell Goodwin** (født 1990) er en wide receiver i amerikansk fotball og en olympier som konkurrerte i lengdehopp. Han ble draftet av Buffalo Bills i tredje runde som #78 i NFLs draft i 2013. Han spilte college football ved Texas.

Hans spesialitet i friidrett er lengdehopp, og han har vunnet to nasjonale college-titler i grenen. Goodwin representerte USA under IAAFs internasjone juniormesterskap, World University Games i 2011, IAAFs verdensmesterskap i 2011, Sommer-OL 2012 og Panamerikanske leker 2015 hvor han vant sølvmedaljen. Han har konkurrert som både lengdehopper og sprinter, hvor han har konkurrert i 60 meter, 100 meter og tresteg.

## Tidlig liv
Goodwin ble født den 19. november 1990 i Lubbock i Texas. Han gikk på Rowlett High School i Rowlett i Texas og spilte amerikansk fotball og konkurrerte i friidrett for Rowlett Eagles. Han hadde den nest kjappeste tiden på 100 meter (10,24) i delstaten, var delstatsmester i tresteg og lengdehopp, og var med på laget som vant delstatstittelen i 4 × 100 meter stafett. Han vant syv Texas Class 5A delstatstitler i friidrett i løpet av sin tid på Rowlett. Han vant også førsteplass i lengdehopp under Junior-VM i friidrett 2008 i Bydgoszcz i Polen og vant også førsteplass under den amerikanske juniormesterskapet i 2008 og 2009. Under USA Outdoor Track and Field Championships satte Goodwin en ny nasjonal high school-rekord i lengdehopp og endte opp som nummer fem ().

I løpet av sin high school-karriere tok han imot 132 pasninger for 1 709 yards (12,95 per pasning) og 17 touchdowns.

## Karriere i college
Goodwin fikk et idrettsstipend til University of Texas at Austin hvor han ble med i Kappa Alpha Psi fraternityet. Han spilte på trener Mack Browns Texas Longhorns fra 2009 til 2012, og var også på Longhorns' friidrettslag fra 2010 til 2012.

### Friidrett i college
Goodwin var en dobbel NCAA-mester i lengdehopp (2010 & 2012) og var en All-American i friidrett fire ganger. Han vant fem Big 12 Conference-mesterskap og ble utvalgt til All-Big 12-laget syv ganger. Han holder Longhorns' rekord i lengdehopp og endte på andreplass i lengdehopp i NCAA i 2012.

Han vant førsteplass i lengdehopp under U.S. Outdoor Track and Field 2011 med en personlig rekord på  og vant Outdoor Championship/Olympic Trials med samme lengde. Han konkurrerte under Sommer-Ol 2012 hvor han hadde en delt førsteplass i kvalifiseringsrunden, men endte opp på tiende plass i finalen.

Han valgte å ikke konkurrere i NCAAs friidrettssesong i 2013.

### Amerikansk fotball i college
I løpet av college startet Goodwin 21 av de 49 kampene han spilte i, inkludert under BCS National Championship-kampen i 2010 mot Alabama Crimson Tide. Totalt i løpet av karrieren hadde han 116 mottakelser for 1 296 yards og seks touchdowns, med 46 løp for 405 yards og 44 kickoff returns for 985 yards og én touchdown. Han returnerte også én punt for 22 yards. Et av hans viktigste plays inkluderer hans første touchdown som freshman i 2009, som sikret en 16–13 seier over Oklahoma Sooners. Goodwin returnerte også et avspark 95 yards for en touchdown, som sikret Longhorns en seier over Texas A&M Aggies.

I 2010-sesongen hadde Goodwin 31 mottakelser for 324 yards og én touchdown. I 2011-sesongen hadde han 33 mottakelser for 421 yards og to touchdowns. I 2012-sesongen var Goodwin en semifinalist for William V. Campbell-troféet. Under Alamo Bowl mot Oregon State Beavers i 2012 løp Goodwin inn en 64-yard touchdown og tok imot en kampvinnende 36-yard touchdownpasning, nok til at han vant kampens Offensive Most Valuable Player-trofé. I løpet av 2012-sesongen hadde han 26 mottakelser for 340 yards og tre touchdowns.

Goodwin konkurrerte i NFLPA Collegiate Bowl i 2013.

#### Statistikker i college

## Profesjonell karriere

Etter å ha hatt den tredje kjappeste tiden på 40 yards i NFL Combines historie ble Goodwin draftet av Buffalo Bills i tredje runde, som #78, i NFLs draft i 2013.

### Buffalo Bills
Den 10. mai 2013 signerte Goodwin en 4-årig kontrakt med Bills, som han også trente med på første dag av nykommernes minileir. Han tok imot sin første touchdownpasning i uke 6 mot Cincinnati Bengals etter en 40-yard pasning fra Thaddeus Lewis. Goodwin spilte i 12 kamper i sin nykommersesong, og tok imot 17 pasninger for 283 yards. Han hadde også 16 kickoff returns for totalt 351 return yards.

Goodwin slet med flere forskjellige skader i 2014 (hjernerystelse, ankelskade, brystskade og lårskade) og tok kun imot én pasning for 42 yards i en kamp mot Detroit Lions.

Etter å ha gått glipp av fem kamper med brukne ribbein tok Goodwin imot to pasninger for 24 yards i 2015-sesongen.

I 2016 tok Goodwin imot 29 pasninger for 4531 yards og tre touchdowns, og satte personlige rekorder i kamper spilt, mottakelser og mottatte yards. Selv om dette var Goodwins mest produktive sesong så langt var han også svært inkonsekvent. Han tok kun imot 42,6% av ballene som ble kastet mot ham, #107 blant de kvalifiserte wide receiverne i ligaen for 2016.

### San Francisco 49ers

Den 9. mars 2017 signerte Goodwin en 2-årig kontrakt med San Francisco 49ers. I sin debut for 49ers 10. september 2017 tok Goodwin imot tre pasninger for 21 yards i sesongåpningen mot Carolina Panthers, som 49ers tapte 23–3. Mot New York Giants 12. november samme år tok han imot sin første touchdownpasning, på 83 yards. Etter å ha slått en forsvarer blåste Goodwin et kyss mot himmelen, og da han nådde målsonen gikk han ned på et kne i bønn før han gikk ned på begge knær med hodet i hendene mens lagkameratene samlet seg rundt ham. Etter kampen, som 49ers vant, forklarte Goodwin at han og hans kone hadde mistet sitt fortidligfødte barn om morgenen samme dag. I uke 15 satte Goodwin en personlig rekord da han tok imot 10 pasninger for 114 yards i en 25–23 seier over Tennessee Titans. Goodwin satte nye personlige rekorder i mottakelser og mottatte yards i sin første sesong med 49ers, som han avsluttet med 56 mottakelser for 962 yards og to touchdowns.

Den 8. mars 2018 signerte Goodwin en 3-årig kontraktforlengelse med 49ers verdt $20,3 millioner som varer ut 2021-sesongen.

I uke 6, mot Green Bay Packers, satte Goodwin en ny personlig rekord med 126 mottatte yards, og to touchdowns. Ved sesongslutt hadde han 23 mottakelser for 395 yards og fire touchdowns.

Goodwin spilte i ni kamper i 2019 før han ble plassert på injured reserve 10. desember. Han avsluttet sesongen med 12 mottakelser for 186 yards og én touchdowns. Det året nådde 49ers Super Bowl LIV, hvor de tapte 31–20 mot Kansas City Chiefs.

### Philadelphia Eagles
Den 25. april 2020 ble Goodwin byttet til Philadelphia Eagles mot et pick i sjette runde i NFLs draft i 2020. Etter byttehandelen gikk Goodwin med på en omstrukturering av kontrakten, til en 1-årig avtale verdt $1,35 millioner. Den 28. juli 2020 annonserte Goodwin at han kom til å stå over 2020-sesongen på grunn av koronaviruspandemien og fokusere mer på familien sin.

### San Francisco 49ers
Den 16. mars 2021 gikk Goodwin tilbake til San Francisco 49ers som følge av klausuler fra byttehandelen med Eagles, og 49ers sendte et draft pick i syvende runde i NFLs draft i 2021 til Eagles, også som del av klausulen. Dagen etter ble han frigitt av 49ers.

### Chicago Bears
Den 16. april 2021 ble Goodwin signert av Chicago Bears. Han tok kun imot én touchdownpasning i løpet av sesongen, under en kamp mot Baltimore Ravens. Han avsluttet seriespillet med 20 mottakelser for 313 yards og en touchdown.

### Seattle Seahawks
Den 23. mai 2022 signerte Goodwin kontrakt med Seattle Seahawks. Han spilte i 13 kamper og var starter i to av dem, og avsluttet sesongen med 27 mottakelser for 387 yards og fire touchdowns. Den 31. desember 2022 ble han plassert på injured reserve på grunn av en skulderskade.

### Cleveland Browns
Den 14. april 2023 signerte Goodwin kontrakt med Cleveland Browns. Den 21. juli ble Goodwin merket med Non-Football Injury etter å ha opplevd å bli tungpustet og fått smerter i leggene. Han ble diagnostisert med blodpropp i leggene og lungene, men var forventet å være frisk før sesongstart. Den 29. august ble han fjernet fra skadelisten og begynte å trene med laget.

## Statistikker i NFL

## Friidrett

Goodwin ble utvalgt til USAs OL-lag i lengdehopp etter å ha satt en personlig rekord på 8,33m (27-04,25) under kvalifiseringsstevnet. Hoppet ville vært bra nok til å vinne gullmedalje under Sommer-OL 2012.

Under Sommer-OL kvalifiserte han seg til finalen etter sitt første hopp på 8,11m (26-7), men klarte ikke å gjenta hoppet i finalen og endte opp på tiende plass.

Etter en 3-årig pause returnerte han til friidrett i 2015. I sitt første stevne endte han opp på fjerdeplass, til tross for å sette en personlig rekord på 8,37m (27-05,5), og klarte ikke kvalifisere seg til VM i friidrett 2015. Under Panamerikanske leker 2015 vant han sølvmedaljen med et hopp på 8,27m (27-1).

I 2016 vant Goodwin i lengedhopp under Rod McCravy Invitational i Kentucky, og endte på tredjeplass under Millrose Games i New York. Han endte også opp på sjetteplass i 60 meter i New York og satte en personlig rekord på 6,68s. I mars endte han på tredjeplass under USA-mesterskapet i friidrett innendørs og nådde også semifinalen for 60 meter med nok en personlig rekord. Under Meeting Region Guadeloupe vant han i lengedhopp med en personlig rekord på 8,45m. Per 2020 er hans personlige rekord den 46. beste lengden noensinne. En måned senere vant han i lengdehopp under Diamond League 2016 i Birmingham i England. Drømmen om å igjen konkurrere i OL ble derimot knust etter at han havnet på en skuffende syvende plass under kvalifiseringen i juli. Hans beste hopp på 8,25m var langt kortere enn hans beste det året, som ville vært langt nok til å kvalifiseres.

I juni 2021 deltok Goodwin i uttaket til USAs tropp for lengdehopp Sommer-OL 2020. Goodwin klarte derimot ikke å kvalifisere seg, da han endte på 19.-plass av 24 med sitt beste forsøk var .

## Privatliv
Goodwin er gift med Morgan Goodwin-Snow, som var en mester i hekkløp for Texas Longhorns. Den 12. november 2017 døde deres fortidligfødte sønn bare noen timer før 49ers spilte mot New York Giants. I november 2018 stod Goodwin over to kamper etter at han og hans kone mistet sine to ufødte tvillinggutter. Den 19. februar 2020 fiokk Goodwin og Morgan en datter, Marae. Goodwin er søskenbarn til en tidligere lagkamerat på San Francisco 49ers, Adrian Colbert.

## Referanser


## Eksterne lenker
*
*

*Profil for Texas Longhorns